Herzeleid Tour
Herzeleid Tour bija vācu grupas Rammstein pirmā koncerttūre, kas norisinājās grupas pirmā tāda paša nosaukuma albuma atbalstam. Tūre sākās 1994. gada 14. aprīlī Leipcigā un noslēdzās 1996. gada 12. oktobrī. Kopsummā grupa nospēlēja 113 koncertus, katrā atskaņojot gandrīz visas dziesmas no sava debijas albuma, kā arī dažas demo dziesmas, kas vēlāk tika iekļautas grupas otrajā albumā Sehnsucht. Tūres laikā grupa ne tikai uzstājās ar solo koncertiem, bet arī bija kā iesildītāji tādām grupām kā Project Pitchfork (15 koncerti), Clawfinger (5 koncerti), Ramones — "Adios Amigos Tour" (8 koncerti). Herzeleid Tour koncertos kā Rammstein grupas iesildītāji bija DJ KOM (14 koncerti), Farmer Boys un Mink Stole (21 koncerti), Secret Discovery (13 koncerti), Eskimo & Egypts (17 koncerti).